CELEX: 32016D2058
Language: ro
Date: 2016-11-23 00:00:00
Title: Decizia de punere în aplicare (UE, Euratom) 2016/2058 a Comisiei din 23 noiembrie 2016 de modificare a Deciziei de punere în aplicare 2011/777/UE, Euratom de autorizare a României să utilizeze anumite estimări aproximative pentru calculul bazei resurselor proprii TVA [notificată cu numărul C(2016) 7397]

25.11.2016   
            
            
               RO
            
            
               Jurnalul Oficial al Uniunii Europene
            
            
               L 319/38
            
         DECIZIA DE PUNERE ÎN APLICARE (UE, Euratom) 2016/2058 A COMISIEI
   din 23 noiembrie 2016
   de modificare a Deciziei de punere în aplicare 2011/777/UE, Euratom de autorizare a României să utilizeze anumite estimări aproximative pentru calculul bazei resurselor proprii TVA
   
      
         [notificată cu numărul C(2016) 7397]
      
   
   (Numai textul în limba română este autentic)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Tratatul de instituire a Comunității Europene a Energiei Atomice,
   având în vedere Regulamentul (CEE, Euratom) nr. 1553/89 al Consiliului din 29 mai 1989 privind regimul unitar definitiv de colectare a resurselor proprii provenite din taxa pe valoarea adăugată (1), în special articolul 6 alineatul (3) a doua liniuță,
   după consultarea Comitetului consultativ pentru resurse proprii,
   întrucât:
   
               (1)
            
            
               În temeiul articolului 390b din Directiva 2006/112/CE a Consiliului (2), în conformitate cu condițiile aplicate în România la data aderării, acest stat membru poate să continue să scutească operațiunile prevăzute în partea B punctul 10 din anexa X, atât timp cât aceeași scutire este aplicată în oricare dintre statele membre care făceau parte din Comunitate la 31 decembrie 2006; aceste operațiuni trebuie luate în considerare la stabilirea bazei resurselor proprii TVA.
            
         
               (2)
            
            
               Prin Decizia de punere în aplicare 2011/777/UE, Euratom a Comisiei (3), România este autorizată să utilizeze estimări aproximative pentru operațiunile menționate în partea B punctul 10 din anexa X la Directiva 2006/112/CE.
            
         
               (3)
            
            
               Prin scrisoarea sa din 13 aprilie 2016 (4), România a solicitat autorizarea de a utiliza un procent fix din baza intermediară pentru calculul bazei resurselor proprii TVA pentru operațiunile menționate în partea B punctul 10 din anexa X. România a arătat că procentul istoric a rămas stabil în timp. Prin urmare, România ar trebui să fie autorizată să calculeze baza resurselor proprii TVA prin utilizarea unui procent fix, în conformitate cu solicitarea formulată în scrisoarea trimisă.
            
         
               (4)
            
            
               Din motive de transparență și de securitate juridică, este oportun să se limiteze în timp aplicabilitatea acestei autorizări.
            
         
               (5)
            
            
               Prin urmare, este oportun să se modifice în consecință Decizia de punere în aplicare 2011/777/UE, Euratom,
            
         ADOPTĂ PREZENTA DECIZIE:
   Articolul 1
   Decizia de punere în aplicare 2011/777/UE, Euratom se modifică după cum urmează:
   
               1.
            
            
               Se inserează următorul articol 1a:
               „Articolul 1a
               Prin derogare de la articolul 1 din prezenta decizie, în scopul calculării bazei resurselor proprii TVA pentru perioada cuprinsă între 1 ianuarie 2016 și 31 decembrie 2020, România este autorizată să utilizeze procentul de 0,15 % din baza intermediară în ceea ce privește operațiunile prevăzute în partea B punctul 10 (transportul de persoane) din anexa X la Directiva 2006/112/CE.”
            
         
               2.
            
            
               Articolul 2 se înlocuiește cu următorul text:
               „Articolul 2
               Prezenta decizie se aplică de la 1 ianuarie 2011 până la 31 decembrie 2020.”
            
         Articolul 2
   Prezenta decizie se adresează României.
   
      Adoptată la Bruxelles, 23 noiembrie 2016.
      
         
            Pentru Comisie
         
         Kristalina GEORGIEVA
         
            Vicepreședinte
         
      
   
   
      (1)  JO L 155, 7.6.1989, p. 9.
   
      (2)  Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (JO L 347, 11.12.2006, p. 1).
   
      (3)  Decizia de punere în aplicare 2011/777/UE, Euratom a Comisiei din 28 noiembrie 2011 de autorizare a României să utilizeze anumite estimări aproximative pentru calculul bazei resurselor proprii TVA (JO L 317, 30.11.2011, p. 36).
   
      (4)  Ares(2016)1748164.